English: Thank you. I thank the Member for her contribution. First and foremost, I join you in congratulating Treorchy on its fantastic win and the recognition it well deserves. I wasn't aware of that point you made about 60 per cent of the independent shops being run by women, which is fantastic. Actually, when I think about the towns in my own community, that is very much the case as we move forward now. Clearly, we've got a lot to learn. We talk about the challenges, but I think sometimes we have to have a glass-half-full approach and actually see what we can learn from those towns that are doing well and are perhaps bucking the trend. So, I think we have to learn more about what's happened in Treorchy and how they got there, and perhaps how they can share that best practice with other towns of a similar size and nature as well. But recognising it's about finding that unique selling point of a town and how you embrace that and use it, rather than trying and be like somewhere else or trying to compete with a neighbouring town, and to perhaps complement that. You mentioned Llanelli, I think it was a while back, last year, when I managed to go and visit and see some of the work that's been done there to try and repurpose the town centre and perhaps restructure it and bring it together and consolidate it. I certainly saw the seeds of improvement being sown there. The town-centre loans are set to continue and there's an additional £10 million-worth of funding for that, because I know it has made a difference with local authorities being able to facilitate those loans and bring in private investment. So, that's really to the benefit of some of our communities. The enforcement fund for derelict properties is actually £13.6 million. We've actually already worked with local authorities on this to look at how they can identify - . They've already identified three buildings. We all know those ones that everybody talks about and everybody moans about. It's making sure now that they've identified the right buildings - the ones that can send that message. You can get one or two and use that as leverage in the future. In terms of the Minister for finance's role and business rates, this is a discussion that we regularly have, and I'm really pleased that the high street rate relief scheme has been extended recently. I've heard first hand that has made a difference to people. Clearly, as we move forward, there's work ongoing in terms of local taxation as a whole and how we think - . You're right: there's a whole holistic approach to making this work, and transport is key. Because there's no point in us redeveloping our town centres if we can't access them. So, I think, as we move forward, the public transport Bill and elements of that all have to work. I can assure you that this has cross-Government commitment and support for making this work, as we move forward.
Welsh: Diolch. Diolch i'r Aelod am ei chyfraniad. Yn gyntaf oll ac yn bennaf, rwy'n ategu eich llongyfarchiadau i Dreorci ar ei buddugoliaeth wych a'r gydnabyddiaeth y mae'n ei haeddu. Nid oeddwn yn ymwybodol o'r sylw hwnnw a wnaethoch chi fod tua 60 y cant o'r siopau annibynnol yn cael eu rhedeg gan fenywod, sy'n wych. Mewn gwirionedd, pan fyddaf yn meddwl am y trefi yn fy nghymuned fy hun, mae hynny'n wir wrth inni symud ymlaen nawr. Yn amlwg, mae gennym ni lawer i'w ddysgu. Rydym yn siarad am yr heriau, ond rwy'n credu weithiau bod yn rhaid i ni feddwl yn nhermau'r gwydr hanner llawn a gweld yr hyn y gallwn ni ei ddysgu oddi wrth y trefi hynny sy'n gwneud yn dda ac sydd efallai'n mynd yn groes i'r duedd. Felly, rwy'n credu bod yn rhaid inni ddysgu mwy am yr hyn sydd wedi digwydd yn Nhreorci a sut maen nhw wedi cyflawni hynny, ac efallai sut y gallan nhw rannu'r arferion gorau hynny gyda threfi eraill o faint a natur debyg hefyd. Ond cydnabod bod hynny yn ymwneud â dod o hyd i'r pwynt gwerthu unigryw hwnnw ar gyfer tref a sut yr ydych chi'n croesawu hynny a'i ddefnyddio, yn hytrach na cheisio bod fel rhywle arall neu geisio cystadlu â thref gyfagos, ac efallai ategu hynny. Fe wnaethoch chi sôn am Lanelli, rwy'n credu ei bod hi beth amser yn ôl, y llynedd, pan lwyddais i ymweld a gweld rhywfaint o'r gwaith sydd wedi'i wneud yno i geisio ail-greu canol y dref ac efallai ei ailstrwythuro a'i ddwyn ynghyd a'i gyfnerthu. Yn sicr, gwelais yr hadau o welliannau'n cael eu hau yno. Disgwylir i'r benthyciadau i ganol trefi barhau ac mae gwerth £10 miliwn ychwanegol o gyllid ar gyfer hynny, oherwydd gwn ei fod wedi gwneud gwahaniaeth gydag awdurdodau lleol yn gallu hwyluso'r benthyciadau hynny a chyflwyno buddsoddiad preifat. Felly, mae hynny'n wirioneddol lesol i rai o'n cymunedau. Mae'r gronfa orfodi ar gyfer eiddo adfeiliedig mewn gwirionedd yn £13.6 miliwn. Rydym ni eisoes wedi gweithio gydag awdurdodau lleol ar hyn i weld sut y gallan nhw nodi - . Maen nhw eisoes wedi nodi tri adeilad. Rydym ni i gyd yn gwybod am y rhai y mae pawb yn sôn amdanynt ac mae pawb yn cwyno amdanynt. Mae a wnelo hyn yn awr â sicrhau eu bod wedi nodi'r adeiladau cywir - y rhai sy'n gallu cyfleu y neges honno. Gallwch ymdrin ag un neu ddau a defnyddio hynny fel erfyn yn y dyfodol. O ran swyddogaeth ac ardrethi busnes y Gweinidog Cyllid, mae hon yn drafodaeth yr ydym ni'n ei chael yn rheolaidd, ac rwy'n falch iawn bod y cynllun rhyddhad ardrethi ar gyfer y stryd fawr wedi cael ei ymestyn yn ddiweddar. Rydw i wedi clywed drosof fy hun fod hynny wedi gwneud gwahaniaeth i bobl. Yn amlwg, yn y dyfodol, mae gwaith yn mynd rhagddo o ran trethiant lleol yn ei gyfanrwydd a sut rydym ni'n credu - . Rydych chi'n iawn: mae yna ffordd gynhwysfawr o wneud i hyn weithio, ac mae trafnidiaeth yn allweddol. Oherwydd does dim diben i ni ailddatblygu canol ein trefi os na allwn ni eu defnyddio. Felly, rwy'n credu, yn y dyfodol, bod yn rhaid i'r Bil trafnidiaeth gyhoeddus ac elfennau o hynny gydweithio. Gallaf eich sicrhau bod gan hyn ymrwymiad a chefnogaeth draws-lywodraethol i wneud i hyn weithio yn y dyfodol.